Johannes Heftye (1792–1856)

Johannes Thomassen (Joh. Tho.) Heftye (1792–1856) var en norsk bankier og politiker.

Johannes Heftye (Joh. Tho.) var sønn av handelsmannen Thomas Johannessen (Ths. Joh.) Heftye (1767–1821/7) og Cathrine Tschudi (1773–1807). Faren var en sveitsisk immigrant, i likhet med en del andre fra Glarus i Sveits i denne perioden, som i 1818 stiftet familieselskapet Ths. Joh. Heftye & Søn.  Han var eldre bror til teolog, grosserer og filantrop Henrik Heftye (1804–1864).

Han (Joh. Tho.) var om lag tjuefem år da han med  faren Ths. Joh. i 1818 startet Ths. Joh. Heftye & Søn, et bankierfirma, det vil si at man driver bankvirksomhet i eget navn.Bankier i Store norske leksikon.  I likhet med faren (Ths. Joh.), satt han (Joh. Tho.) som medlem av Børs- og Handelskomitéen i 1824, 1830, 1835, 1836, 1841 og 1842. Han var og dens formann i 1831.
Johannes Heftye ble valgt inn på Stortinget i 1827 for valgkretsen Christiania. Han satt i én periode, kun avbrutt av en utenlandsreise.

Joh. Tho giftet seg med Anne Christine (Tine) Haslef (1798–1862) og var far til Thomas Johannessen (Tho. Joh.) Heftye (1822–1886) som gikk inn i familiefirmaet i 1848, og bestefar til telegrafdirektør Thomas Heftye (1860–1921).

 Referanser 

 Eksterne lenker 


Kategori:Norske forretningsfolk
Kategori:Norske bankierer
Kategori:Personer fra Oslo
Kategori:Stortingsrepresentanter for Oslo
Kategori:Stortingsrepresentanter 1827–1829